
2026-10-30 Nr. 

Spalvotojo ir juodojo metalo laužo pardavimo sąlygos

Bendrosios nuostatos

1. AB „Energijos skirstymo operatorius“, įmonės kodas 304151376, buveinės adresas Laisvės pr. 10, Vilnius (toliau – Pardavėjas), parduoda spalvotojo ir juodojo metalo laužą (toliau – Atliekos) konkurso būdu (toliau – Konkursas) ir kviečia suinteresuotus Atliekų įsigijimu subjektus (toliau – Dalyvius) pateikti pasiūlymus Atliekoms pirkti.
2. Dalyviai gali prašyti, kad Pardavėjas pateiktų Konkurso dokumentų paaiškinimus. Pardavėjas atsakys į kiekvieną rašytinį prašymą paaiškinti Konkurso dokumentus (toliau – Sąlygos), jeigu jis gautas ne vėliau kaip prieš 3 (tris) kalendorines dienas iki galutinio Konkurso pasiūlymų pateikimo termino pabaigos.
3. Šio pardavimo metu su Dalyviais, atrinktais pagal Sąlygas, gali būti deramasi dėl pasiūlymo kainos bei visų kitų pasiūlymo sąlygų. Į derybas, jei jos bus vykdomos, bus pakviesti visi Dalyviai, kurie atitinka šių Sąlygų reikalavimus. Derybos bus vykdomos iki Dalyvių galutinių pasiūlymų pateikimo. 
4. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
5. Dalyvis, norėdamas išsiaiškinti bet kokius su šiuo Konkursu susijusius klausimus, gali kreiptis į Logistikos skyriaus vyresniąją vadybininkę Eimantę Paplauskaitę, mob. +370 629 88133, el. p eimante.paplauskaite@eso.lt .
6. Dalyvis, pateikdamas pasiūlymą patvirtina, kad susipažino su Sąlygomis ir su jomis sutinka.

Pardavimo objektas

7. Pardavimo objektas – spalvotojo ir juodojo metalo laužas Kauno regione. Preliminarūs parduodamo metalo laužo trijų metų kiekiai nurodyti šių Sąlygų 2 priede. Pardavėjas neįsipareigoja parduoti viso nurodyto kiekio. 
8. Pardavimo objektas neskaidomas į dalis.

Atliekų pristatymo ir atsiėmimo sąlygos

9. Pardavėjas ne mažiau kaip 99,5% parduodamų Atliekų pristatys savo lėšomis Pirkėjui į jo nurodytą Atliekų surinkimo aikštelę, kuriai keliami reikalavimai nurodyti Sąlygų 21, 22, 23 punktuose. Pirkėjas įsipareigoja iškrauti ir priimti Atliekas.
10. Pardavėjas, sukaupęs daugiau kaip 500 (penkis šimtus) kg aliuminio laužo ir/ arba 500 (penkis šimtus) kg vario laužo ir/arba 1000 (vieną tūkstantį) kg juodojo metalo laužo, Pirkėjui pateiks užsakymą elektroniniu paštu. Pirkėjas įsipareigoja pasikrauti ir pasiimti Atliekas iš jų buvimo vietos, nurodytos Sąlygų 11 punkte, savo lėšomis, naudodamasis savais ištekliais, darbuotojais, infrastruktūra ir įranga. Šių išlaidų Pardavėjas nekompensuoja. Pirkėjas įsipareigoja pasiimti Atliekas per 15 kalendorinių dienų nuo Pardavėjo užsakymo pateikimo dienos. Pirkėjas, neatsiėmęs Atliekų per nurodytą terminą, Pardavėjui pareikalavus moka 10 EUR (dešimt eurų) baudą už kiekvieną uždelstą užsakymo įvykdymo dieną. 
11. Atliekų buvimo vieta*:
Kauno regionas: Martinavos g. 8, Martinavos k., Kauno r.
*Sutarties galiojimo laikotarpiu adresas gali keistis.
12.  Atliekos negali būti ardomos Pardavėjo teritorijoje. Atliekų atsitiktinio žuvimo ar sugedimo rizika po priėmimo iš Pardavėjo tenka Pirkėjui.




	Kaina ir mokėjimo sąlygos

13. Atliekos parduodamos už didžiausią pasiūlytą kainą, bet ne mažesnę nei bendra pradinė kaina Eur be PVM:
	Pardavimo objekto dalies Nr.
	Pardavimo objekto pavadinimas
	Bendra pradinė kaina, Eur be PVM / 3 m.

	1.
	Kauno regiono spalvotojo ir juodojo metalo laužas
	386 994,33



14. Parduodamų Atliekų kaina, kurią Dalyvis nurodo savo pasiūlyme, apima visas Dalyvio išlaidas ir mokesčius, mokėtinus pagal galiojančius Lietuvos Respublikos teisės aktus, taip pat Dalyvio išlaidas Sąlygų 10 punkte numatytiems įsipareigojimams vykdyti.
15. Pardavėjui už Prekes turi būti apmokėta per 30 kalendorinių dienų po Prekių priėmimo–perdavimo akto pasirašymo ir PVM sąskaitos faktūros pateikimo. 
16. Pirkėjas, nesumokėjęs Pardavėjui už Atliekas per Sąlygų 15 punkte nurodytą terminą, Pardavėjui moka 0,05 (penkių šimtųjų) procento nuo laiku nesumokėtos sumos dydžio delspinigius už kiekvieną uždelstą dieną.
17. Metalo laužui Pirkėjas neturi taikyti užterštumo koeficiento (Dalyvis atsižvelgia nurodant įkainius).
18. Metalo laužo kainos Sutarties galiojimo laikotarpiu gali būti perskaičiuojamos vienos iš Sutarties šalių iniciatyva ir keičiamos esant šioms sąlygoms:
18.1. Jei konkretaus parduodamo – perkamo metalo kainų indeksas metalų biržose (skaičiuojant trijų mėnesių vidurkį pagal „cash buyer“ indeksą) ir atsižvelgus į JAV dolerio kainos kurso vidurkį euro atžvilgiu atitinkamais laikotarpiais nurodytais Sąlygų 3 priede pasikeis daugiau nei Sąlygų 4 priede nurodytus procentus per laikotarpį (lyginant su praėjusio laikotarpio vidutine kaina pagal „cash buyer“ indeksą ir atsižvelgus į dolerio kainos kurso vidurkį euro atžvilgiu atitinkamam laikotarpiui), metalo laužo kaina perskaičiuojama (didinama arba mažinama) atitinkamai kainų indekso pokyčiui;
18.2. Pirmą kartą metalo laužo kainos perskaičiuojamos 2027 m. kovo 25-30 d. (jos galios 2027 m. II ketvirtį). 
   Metalo laužo kainos perskaičiuojamos pagal formulę: 
   
   	Mlkoeficientas – konkretaus Metalo laužo kainos perskaičiavimo procentas einamajam ketvirčiui (t.y tokiu procentu  mažinama / didinama pagal Sutartį galiojanti Metalo laužo kaina);
	n – einamasis vidurkių skaičiavimams naudojamas laikotarpis pagal Sąlygų 3 priedą;
	MIn-1 – buvusių 3 (trijų) vidurkių skaičiavimams naudojamo laikotarpio mėnesių (pagal Sąlygų 3 priedą) metalo laužo kainos aritmetinis vidurkis ( ) Londono / Roterdamo metalų biržoje;
	Sn-1 – buvusių 3 (trijų) vidurkių skaičiavimams naudojamo laikotarpio mėnesių (pagal Sąlygų 3 priedą) dolerio kainos kurso vidurkis euro atžvilgiu. Duomenų šaltinis – Europos centrinis bankas:
          http://www.ecb.europa.eu/stats/exchange/eurofxref/html/index.en.html
		MIn-2 – ankstesnio nei n-1, 3 (trijų) vidurkių skaičiavimams naudojamo laikotarpio mėnesių (pagal Sąlygų 3 priedą)  metalo laužo kainos aritmetinis vidurkis ( ) Londono / Roterdamo metalų  biržoje;
	Sn-2 – ankstesnio nei n-1,  (trijų) vidurkių skaičiavimams naudojamo laikotarpio mėnesių (pagal Sąlygų 3 priedą) dolerio kainos kurso vidurkis euro atžvilgiu. Duomenų šaltinis – Europos centrinis bankas:          http://www.ecb.europa.eu/stats/exchange/eurofxref/html/index.en.html                                   	

Kvalifikaciniai ir sutarties vykdymo reikalavimai

19. Dalyvio, ketinančio dalyvauti Konkurse, pradelstų mokėjimų Pardavėjui suma pagal bet kokias kitas tarp Pardavėjo ir Dalyvio sudarytas sutartis ir Pardavėjo pateiktas sąskaitas faktūras pasiūlymo pateikimo dienai negali viršyti 1000 EUR (vieno tūkstančio eurų). Šio reikalavimo neatitinkančių Dalyvių pasiūlymai bus atmetami.
20. Dalyvis, ketinantis dalyvauti Konkurse, nėra bankrutavęs, bankrutuojantis, likviduojamas ar laikinai sustabdęs veiklą.
21. Dalyvis privalo turėti leidimus (licencijas) surinkti ir laikyti metalo laužo atliekas, nurodytas Sąlygų 2 priede. Leidžiama pasitelkti trečiuosius asmenis (Subrangą).
22. Pirkėjo Atliekų surinkimo aikštelė (-ės) turi būti nutolusi (-ios) ne daugiau kaip 30 km nuo Atliekų buvimo vietos (-ų), nurodytos (-ų) Sąlygų 11 punkte. Leidžiama pasitelkti trečiuosius asmenis (Subrangą).
23. Pirkėjo Atliekų surinkimo aikštelė (-ės) sutarties vykdymo metu turi dirbti LR patvirtintomis darbo dienomis ne trumpiau nei 6 darbo valandas per dieną.
24. Dalyvis, kurio pasiūlymas pripažintas laimėjusiu, prieš sudarant pirkimo – pardavimo sutartį, privalės pateikti leidimą (licenciją) surinkti ir laikyti metalo laužo atliekas, nurodytas Sąlygų 2 priede, kopiją. 
25. Pirkėjas atsako už incidentų (gaisro ar kt.) likvidavimą bei kompensuoja Pardavėjui nuostolius, jei incidento metu Pardavėjas jų patyrė.
26. Pirkėjas, Pardavėjui pareikalavus, privalo sumokėti 500,00 EUR (penkių šimtų eurų) dydžio baudą už kiekvieną atvejį, kai Pirkėjo darbuotojai pažeidžia:
26.1. teisės aktų reikalavimus ir dėl tokių pažeidimų galėjo įvykti ar įvyksta nelaimingi atsitikimai, kurių metu nukenčia žmonės;
26.2. darbų vykdymo organizacinius ir/ar technologinius reikalavimus, ko pasėkoje atsiranda arba buvo atsiradusi tiesioginė rizika įrenginių, teritorijos sugadinimui, gamtos užteršimui ar žmonių sužalojimui.
27. Pirkėjas ne vėliau kaip kitą darbo dieną po Atliekų pristatymo/ atsiėmimo turi pateikti viso priimto metalo laužo dokumentus už paskutinę darbo dieną Pardavėjo atstovams el. paštu ar kita sutarta forma.
28. Pirkėjas iki ketvirčio paskutinio mėnesio 25 dienos privalės pateikti praėjusių dviejų ataskaitinių laikotarpių aritmetinį metalų kainų indeksą (Metalo laužo pardavimo kainų indekso pavyzdys pateikiamas Sąlygų 7 priede).
28.1. Kainų indekso skaičiai pateikiami su ne daugiau kaip 3 (trimis) skaičiais po kablelio. Perskaičiavimas kas ketvirtį bus vykdomas ir įkainiai bus įrašomi iki tiek skaičių po kablelio kaip įrašyta prie kiekvienos pozicijos.
28.2. Pirkėjas nepateikęs iki ketvirčio paskutinio mėnesio 25 dienos aritmetinio metalų kainų indekso privalės sumokėti Pardavėjui 100 Eur vertės baudą už kiekvieną uždelstą dieną.

Konkurso pasiūlymų rengimas ir pateikimas

29. Dalyvis pateikia pasiūlymą, užpildydamas Sąlygų 1 ir 2 priedus. Sąlygų 1 priede nurodomas dalyvio pavadinimas, adresas, už pasiūlymą atsakingo asmens vardas, pavardė, el. paštas, tel. numeris, siūloma (-os) bendros pardavimo objekto dalies (-ių) kaina (-os), Atliekų surinkimo aikštelės (-ių) adresas (-ai), Atliekų surinkimo aikštelės (-ių) darbo laikas, Subrangovo (-ų) pavadinimas (-ai) (nurodyti, jei bus pasitelkiama Subranga). Sąlygų 2 priede nurodoma metalo laužo kainų detalizacija.
30. Pasiūlymas turi būti pasirašytas Dalyvio (jei konkurse dalyvauja fizinis asmuo) ar Dalyvio įmonės vadovo (jei konkurse dalyvauja juridinis asmuo), arba jų įgaliotų atstovų. Jei Pasiūlymą pasirašo įgaliotas asmuo, kartu su pasiūlymu pateikiamas įgaliojimus patvirtinantis dokumentas.
31. Jei Dalyvis yra juridinis asmuo, kartu su pasiūlymu turi pateikti juridinio asmens registravimo pažymėjimo kopiją arba Juridinių asmenų registro trumpąjį išrašą.
32. Pasiūlymas ir šių Sąlygų 29, 30, 31 punktuose nurodyti dokumentai turi būti pasirašyti elektroniniu parašu arba pateikiamos pasirašytų originalių dokumentų kopijos .pdf formatu. 
33. Pasiūlymas ir šių Sąlygų 29, 30, 31 punktuose nurodyti dokumentai turi būti pateikti iki 2026 m. lapkričio 17 d. 10.00 val. 
34. Konkurso Dalyvis pasiūlymą ir šių Sąlygų 29, 30, 31 punktuose nurodytus dokumentus turi pateikti el. paštu: pardavimai@eso.lt, el. laiško temoje („subject“) nurodyti: „Neatidaryti iki 2026-11-17 10:00 val. – Spalvotojo ir juodojo metalo laužo pardavimo konkursui“. 
35. Dalyvis savo vardu gali pateikti tik vieną pasiūlymą. Tuo atveju, jei vienas Dalyvis savo vardu pateikia du ar daugiau pasiūlymų skirtingomis kainomis, galiojančiu laikomas pasiūlymas su didžiausia pasiūlyta kaina.
36. Visi pasiūlymai turi galioti ne mažiau kaip 60 (šešiasdešimt) kalendorinių dienų nuo susipažinimo su pasiūlymais dienos. 
37. Jei pasiūlymas gaunamas po pasiūlymų galutinio pateikimo termino, nurodyto Sąlygų 33 punkte, jis nėra vertinamas. 
38. Pasiūlymą pateikęs Pirkėjas, iki pasiūlymų galutinio pateikimo termino, turi teisę atsisakyti dalyvauti konkurse ir atšaukti pateiktą pasiūlymą. 
39. Pardavėjas turi teisę prašyti, kad Dalyvis paaiškintų pateiktą pasiūlymą.
40. Pardavėjas turi teisę pakeisti ar papildyti pardavimo Sąlygas iki galutinio pasiūlymų pateikimo termino. Visi pasiūlymus pateikę Dalyviai apie tai informuojami raštu.

		Konkurso pasiūlymų vertinimas, palyginimas bei pasiūlymo pripažinimas laimėjusiu

41. Su pasiūlymais susipažįstama 2026 m. lapkričio 17 d. 10.01 val. 
42. Vertinami ir lyginami tik Konkurso Sąlygose išdėstytus reikalavimus atitinkantys pasiūlymai. Dalyvių pasiūlymai bus vertinami kiekvienai pardavimo objekto daliai atskirai. Dėl kiekvienos pardavimo objekto dalies gali būti sudaroma atskira sutartis su tos dalies Konkurso laimėtoju.
43.  Laimėjusiu bus laikomas pasiūlymas, kuriame bus nurodyta (pasiūlyta) didžiausia bendra parduodamo metalo laužo kaina (Bendra suma, Eur be PVM). Jei du ar daugiau Dalyvių pasiūlė vienodą kainą ir ji yra didžiausia, tai laimėjusiu pripažįstamas anksčiausiai dokumentus pateikusio Dalyvio pasiūlymas. 
44.  Dalyviai į pasiūlymų vertinimo procedūrą nekviečiami ir jiems neteikiama informacija, susijusi su Konkurso pasiūlymų, vertinimu ir palyginimu. 
45. Jei iki nustatyto galutinio Konkurso pasiūlymų pateikimo termino negautas nė vienas pasiūlymas arba visi pasiūlymai atmetami, Konkursas laikomos neįvykusiu ir Konkurso procedūros yra nutraukiamos. Jei gautas bent vienas pasiūlymas, atitinkantis Konkurso Sąlygas, Konkursas laikomas įvykusiu.
46. Pardavėjas gali priimti sprendimą nutraukti Konkursą arba atmesti visus Konkurso pasiūlymus, kai:
46.1. Dalyvio pasiūlyta per maža Pasiūlymo kaina, kuri yra nepriimtina Pardavėjui;
46.2. visi pateikti pasiūlymai neatitinka pardavimo Sąlygose nustatytų reikalavimų;
46.3. atsirado aplinkybių, kurių negalima buvo numatyti;
46.4. iki nustatyto galutinio pasiūlymų pateikimo termino negautas nei vienas pasiūlymas.
47. Pardavėjas turi teisę nutraukti Konkursą bet kuriuo metu iki pirkimo – pardavimo sutarties sudarymo dėl bet kokių aplinkybių.
48.  Pardavėjui priėmus sprendimą nutraukti Konkursą arba atmesti visus Konkurso pasiūlymus ne vėliau kaip per 5 (penkias) darbo dienas nuo sprendimo apie Konkurso nutraukimą arba pasiūlymų atmetimą, visiems pasiūlymus pateikusiems asmenims išsiunčiami pranešimai apie Konkurso nutraukimą arba visų Konkurso pasiūlymų atmetimą.

Pirkimo – pardavimo sutarties sudarymas

49. Dalyviui, kurio pasiūlymas pripažintas laimėjusiu, apie tai pranešama raštu ne vėliau kaip per 5 (penkias) darbo dienas po sprendimo priėmimo ir jis kviečiamas sudaryti pirkimo – pardavimo sutartį.
50. Sutartis sudaroma 36 mėn. laikotarpiui.
51. Jei Dalyvis, kurio pasiūlymas pripažintas laimėjusiu, atsisako sudaryti pirkimo – pardavimo sutartį, Konkurso dokumentuose ir/ar jo pasiūlyme nurodytomis sąlygomis, Pardavėjas turi teisę siūlyti sudaryti pirkimo – pardavimo sutartį tam Dalyviui, kurio pasiūlymas pagal nustatytus vertinimo kriterijus yra pirmas po atsisakiusiojo sudaryti pirkimo – pardavimo sutartį Pirkėjo pasiūlymo. 
52. Visos su Turto atsiėmimu, pakrovimu, ir transportavimu susijusios išlaidos tenka laimėjusiam Pirkėjui ir Pardavėjas jų nekompensuoja. Pirkėjas įsipareigoja, atsiimant Turtą iš jo buvimo vietos, palikti teritoriją tvarkingą, atitinkančią saugumo reikalavimus.
53. Sutartis nebus sudaroma su Dalyviu, dėl kurio Pardavėjo Verslo atsparumo skyrius pateiks įvertinimą, jog sandoris arba Dalyvis atitinka didesnę nei vidutinę korupcijos riziką ir Bendrovės Vadovų komitetas priims sprendimą nesudaryti sandorio.



Baigiamosios nuostatos

54. Pardavėjas nekompensuoja ir neatsako už konkurso dalyvių patirtas išlaidas, susijusias su dalyvavimu konkurse.
55. Pardavimas atliekamas laikantis lygiateisiškumo, nediskriminavimo, skaidrumo principų ir konfidencialumo reikalavimų.
56. Informacija apie Konkursą taip pat skelbiama Pardavėjo internetiniame puslapyje www.eso.lt.
57. Bet kokie Pardavėjo ir Dalyvių tarpusavio santykiai, nenumatyti šiose Sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir Dalyvių, taip pat Konkursą laimėjusio dalyvio, sprendžiami Lietuvos Respublikos įstatymų ir kitų teisės aktų nustatyta tvarka.
58. Bet kokie Pardavėjo ir Pirkėjų, taip pat Konkursą laimėjusio Pirkėjo, tarpusavio santykiai, nenumatyti šiose pardavimo sąlygose, reguliuojami Lietuvos Respublikos teisės aktais. Bet kokie ginčai tarp Pardavėjo ir Pirkėjo sprendžiami Lietuvos Respublikos įstatymų ir kitų teisės aktų nustatyta tvarka.


[bookmark: _Toc337636830]Priedai:
1 priedas. Pasiūlymo forma.
2 priedas. Parduodamo metalo laužo preliminarūs kiekiai ir siūlomos kainos.
3 priedas. Metalo laužo perskaičiavimo ir taikymo terminai.
4 priedas. Taikomas metalo laužo kainų indeksas metalo biržose ir įkainių perskaičiavimo procentai.
5 priedas. Kabelių ir laidų izoliacijos svorių koeficientų vidurkių dydžių lentelė.
6 priedas. Šarvuotų aliumininių jėgos kabelių izoliacijos svorių ir procentinių dydžių lentelė.
7 priedas. Informacijos apie metalo pardavimo kainų indeksą pateikimo formos pvz.



Organizacijos veiklos palaikymo departamento vadovė 	                    	Raimonda Košicė



Konkurso sąlygų 1 Priedas


PASIŪLYMAS

2026-___-___

	Dalyvio pavadinimas
	

	Dalyvio adresas
	

	Už pasiūlymą atsakingo asmens 
vardas, pavardė
	

	El. paštas
	

	Telefono numeris
	


         
Šiuo pasiūlymu pažymime, kad sutinkame su apmokėjimo ir kitomis Konkurso sąlygomis. 
Patvirtiname, kad:
· visa pasiūlyme pateikta informacija yra teisinga; 
· neturime pradelstų mokėjimų Pardavėjui, viršijančių 1000 EUR (vieną tūkstantį eurų);
· įmonė nėra bankrutavusi, bankrutuojanti, likviduojama ar laikinai sustabdžiusi veiklą;
· Atliekų surinkimo aikštelė (-ės) yra nutolusi (-ios) ne daugiau kaip 30 km nuo Atliekų buvimo vietos (-ų), nurodytos (-ų) Konkurso sąlygų 11 punkte;
· Atliekų surinkimo aikštelė (-ės) sutarties vykdymo metu dirbs LR patvirtintomis darbo dienomis ne trumpiau nei 6 darbo valandas per dieną;
· nėra nuslėpta informacija, kurią buvo prašoma pateikti konkurso sąlygose;
· nesame susiję su kita šiame konkurse dalyvaujančia įmone ir/ar asmeniu. 

Siūlome šią Atliekų kainą:
	Pardavimo objekto dalies Nr.
	Pardavimo objekto pavadinimas
	Bendra suma, Eur be PVM
	Atliekų surinkimo aikštelės adresas
	Atliekų surinkimo aikštelės darbo laikas
	Subrangovo pavadinimas (nurodyti, jei bus pasitelkiama Subranga)

	1.
	Kauno regiono spalvotojo ir juodojo metalo laužas
	
	
	
	



Pridedama metalo laužo kainų detalizacija - Konkurso sąlygų 2 priedas „Parduodamo metalo laužo preliminarūs kiekiai ir siūlomos kainos“.


Pasiūlymas galioja iki (ne mažiau kaip 60 (šešiasdešimt) kalendorinių dienų): ____________________








Vardas, pavardė  ..................................			Parašas..........................    

